Kauno Senamiesčio ir Naujamiesčio gatvių pritaikymo dviračių transportui schemos parengimo techninė užduotis

1. Perkančioji organizacija – Kauno miesto savivaldybės administracija, Laisvės al. 96, LT-44251 Kaunas.

2. Perkamos paslaugos – Kauno Senamiesčio ir Naujamiesčio gatvių pritaikymo dviračių transportui schemos parengimas

3. Analizuojama vieta – Kauno senamiestis ir naujamiestis (pridedama teritorijos schema, 1 lapas)

4. Schemos parengimo tikslas – formuojant ekologiško susisiekimo sistemą, kaip integralią darnaus judumo dalį, kasdieninėms susisiekimo reikmėms tenkinti urbanizuotose teritorijose, išanalizuoti dviračių infrastruktūros plėtros galimybes Kauno Senamiestyje ir Naujamiestyje ir pateikti pažangius sprendinius, detalizuoti juos iki dviračių takų ir dviračių juostų įrengimo.

5. Uždaviniai:

5.1. Suformuoti dviračių takų ir dviračių juostų tinklą kasdieninio susisiekimo reikmėms, užtikrinant, kad dviračių trasos trumpiausiu atstumu ir saugiai susietų gyvenamas vietas su traukos objektais;

5.2. Išanalizuoti Senamiesčio ir Naujamiesčio esamą infrastruktūrą (gatvės, parkai, skverai ir kitos viešosios erdvės) ir pasiūlyti sprendinius kur dviračių takai arba dviračių juostos galėtų atsirasti pritaikant esamą infrastruktūrą (ten kur įmanoma dviračių transportui pritaikyti šaligatvius, kelkraščius, važiuojamąsias kelio dalis) (pridedamas analizuojamų gatvių sąrašas, 1 lapas)

5.3. Suplanuoti vientisą dviračių takų ir dviračių eismo juostų sistemą, atskiras takų atkarpas sujungiant į vientisą tinklą;

5.4. Išanalizuoti gatvėse esančias sankryžas ir pateikti pasiūlymus kaip organizuoti dviračių eismą sankryžose, išspręsti probleminius mazgus prie susikirtimų su pėsčiųjų srautais, pateikti siūlymus dėl šviesoforais reguliuojamų sankryžų infrastruktūros pritaikymo sklandžiam dviračių eismui (pridedamas analizuojamų sankryžų sąrašas, 1 lapas)

5.5. Išanalizuoti esamas automobilių stovėjimo vietas analizuojamoje teritorijoje ir pateikti siūlymus dėl automobilių stovėjimo vietų naikinimo, stovėjimo būdo keitimo ar kitų automobilių stovėjimo infrastruktūros pakeitimų organizuojant saugų dviratininkų eismą;

5.6. Numatant dviračių juostas važiuojamojoje gatvės dalyje įvertinti gatvėje esantį greitį, esant būtinybei siūlyti mažinti gatvėje esantį greitį ar kitas eismo saugos priemones, siekiant sudaryti kuo saugesnes sąlygas dviračių transportui;

5.7. Esant poreikiui, analizuojamoje teritorijoje numatyti dviračių nuomos punktus, dviračių stovus, „park and ride“ zonas;

5.8. Sprendžiant dviračių takų ir dviračių juostų išsidėstymą analizuojamoje teritorijoje, pasiūlyti sprendinius kaip galima laiptus pritaikyti saugiam ir kokybiškam susisiekimui dviračiu;

5.9. Siūlomus sprendinius pateikti schematiškai. Taip pat pateikti siūlomų sprendinių techninius parametrus (takų pločiai, juostų žymėjimas ir kt. parametrai). Pateikti detalias gatvių horizontalaus ženklinimo schemas, gatvių atkarpose, kuriose siūloma dviračių eismo juostas įrengti važiuojamojoje dalyje.

5.10. Įvertinti siūlomų sprendinių įtaką gatvių tinklo laidumui.

5.11. Siūlomus sprendinius susijusius su eismo pakeitimu gatvėse suderinti su Kauno apskrities VPK Kelių policijos valdyba.

Techninę užduotį parengė Aplinkos apsaugos skyriaus vyr. specialistė

 Inga Bendokienė

Techninę užduotį suderino Aplinkos apsaugos skyriaus vedėja

 Radeta Savickienė